কিন্তু আজিও এন আৰ চিৰ কাম আগ নাবাঢ়িল । যি ১৯ লক্ষ লক্ষাধিক লোকৰ নাম চূড়ান্ত তালিকাত বাদ পৰে তেওঁলোকক ন্যায়ালয়ৰ নিৰ্দেশ অনুসৰি আজিকোপতি কি কাৰণে নাম বাদ পৰিছে তাৰ কাৰণ দৰ্শাই জাননী প্ৰেৰণ কৰা নহ ’ ল । এনেদৰে এন আৰ চিৰ সমগ্ৰ প্ৰক্ৰিয়াটো সম্প্ৰতি স্থবিৰতা বিৰাজ কৰিছে । বিদেশী ন্যায়াধীকৰণতো নিযুক্তি দিয়া নহ ’ ল ১৬ শ কৰ্মচাৰী ৷ বিদেশীমুক্ত অসমৰ শ্ল ’ গানক ভ্ৰুকুটি কৰি আজিলৈকে অসম বাংলাদেশ সীমান্তত কাঁটা তাঁৰৰ বেৰ নিৰ্মাণ দিয়া নহ ’ ল । সীমান্ত ছীল কৰাৰ প্ৰতিশ্ৰুতিও ধোঁৱা চাঙত উঠিল ।মুখ্যমন্ত্ৰীৰ প্ৰতিশ্ৰুতি যে বাৰম্বাৰ অৰ্থহীন হৈ আহিছে তাৰ অন্যতম কাৰণ হ ’ ল ৰাষ্ট্ৰীয় ঘাই পথৰ মেৰামতি । ৰাজ্যৰ ঘাইপথৰ দূৰৱস্থা প্ৰত্যক্ষ কৰি ২৪ ঘন্টাৰ ভিতৰত মেৰামতি কৰিবলৈ সংশ্লিষ্ট কৰ্তৃপক্ষক একাধিকবাৰ নিৰ্দেশ দিছে ৷কিন্তু সেই নিৰ্দেশ ৰাষ্ট্ৰীয় ঘাইপথ প্ৰাধিকৰণে কৰ্ণপাতেই নকৰিলে ৷ অথচ তাৰ বিৰুদ্ধে মুখ্যমন্ত্ৰীয়ে কোনো ব্যৱস্থা ল ’ বলৈ সাহস নকৰি নিজে হাঁহিয়াতৰ পাত্ৰ হ ’ ল । উল্লেখযোগ্য যে মুখ্যমন্ত্ৰীৰ ব্যৰ্থতাৰ কাৰণ হ ’ ল ৰাজ্যৰ বাতৰি কাকত প্ৰতিষ্ঠানসমূহে সন্মুখীন হোৱা বৃহৎ প্ৰত্যাহ্বান। কাকত প্ৰতিষ্ঠানসমূহক সময় মতে বিজ্ঞাপনৰ ধন মোকলাই দিয়া, বিজ্ঞাপনৰ নিৰিখ বৃদ্ধিৰ বাবে উচ্চ ন্যায়ালয়ে দিয়া নিৰ্দেশো বিগত ডেৰ বছৰে প্ৰতিশ্ৰুতি দিও আজিলৈকে ৰূপায়ণ নকৰিলে মুখ্যমন্ত্ৰী সোনোৱালে।